**Аграрлық мәселелер жөніндегі комитеттің**

**«Ауыл шаруашылығы тауарларын өндірушілерді қолдау тетіктері» (лизинг, жеңілдікпен, оның ішінде көктемгі егіс науқаны үшін несие беру)** **тақырыптық отырысының ҰСЫНЫМДАРЫ**

*2023 жылғы 21 сәуір Астана қаласы*

**Қазақстан Республикасы Ауыл шаруашылығы министрлігіне:**

**1.** Агробизнес өкілдерімен сындарлы диалог орнату мақсатында, сондай-ақ проблемалық мәселелер бойынша нақты шешімдер әзірлеу үшін жиілігі айына кемінде бір рет дөңгелек үстел форматында кездесулер кестесін жасау. Көрсетілген кестені барлық мүдделі тұлғалардың назарына жеткізу.

**2.** Саланың үнемі жеткіліксіз қаржыландыру проблемасын шешу үшін осы мәселені Қазақстан Республикасы Үкіметінің отырысында қарай отырып, қаржы ресурстарына қажеттілік айқындалсын. Жеке инвесторлар үшін қолайлы жағдайлар жасау арқылы салаға бюджеттен тыс қаражатты тарту бойынша сапалы бюджеттік жоспарлау жұмысын күшейту.

**3.** Ауыл шаруашылығы тауарларын өндірушілерді «Аграрлық кредиттік корпорация» АҚ-нан тікелей несиелеуден екінші деңгейдегі банктер, микроқаржы ұйымдары беретін қарыздарға кепілдік беруге көшу жолымен қаржыландыру мүмкіндігін қарастыру.

**4.** ЕАЭО-ға мүше елдердің Агробизнес субъектілерімен тең бәсекелестік жағдайларды қамтамасыз ету мақсатында, отандық ауыл шаруашылығы тауарларын өндірушілерді мемлекеттік қолдау көлемін арттыру мүмкіндігі туралы Қазақстан Республикасының Үкіметіне ұсыныс енгізу.

**5.** АӨК-ні мемлекеттік қолдау шараларының тұрақтылығын қамтамасыз ету, соған сәйкес заңға тәуелді құқықтық актілерді қабылдау жолымен тиісті жобалардың өтелу мерзімі ішінде субсидиялар беру шарттары өзгермейтін қағидатты бекіту.

**6.** Экспортқа тыйым салу және оны квоталау сияқты сауда қызметін реттеудің нарықтық емес әдістерінің тәжірибесін азайту. Ішкі нарықты қорғау үшін ауыл шаруашылығы өнімдерін өндірушілердің мүдделерін ескеретін салмақты шешімдер қабылдау.

**7.** Инвестициялық субсидияларды кредиттік серіктестіктер мен лизингтік компанияларға аванстық төлемдерге аудару мәселесін қарастыру.

**8.** Шағын және орта фермерлік шаруашылықтар үшін кредиттік ресурстардың қолжетімділігін арттыру мақсатында жеңілдетілген несилеу, кепіл саясаты және лизингтік бағдарламалар талаптарын жеңілдету мәселелерін қарастыру.

**9.** Форвардтық сатып алу шеңберінде ауыл шаруашылығы өнімдерінің әділ құнын белгілеу және «Азық-түлік корпорациясы» ҰК» АҚ мақсатты тауарлық несие беру мәселелерін көздестіру.

**10.** Фермердің қаржы институтына несие бойынша жеңілдікті мөлшерлемені ғана төлеу құқығын қамтамасыз ететін құқықтық актілерге өзгерістер мен толықтырулар енгізу мәселелерін пысықтау.

**11.** Жылыжай шаруашылықтарының қаржыландыруды алу мүмкіншіліктері бөлігінде көктемгі егіс жұмыстарын несиелеу шарттарына өзгерістер енгізуді пысықтау.

**12.** Сала сарапшыларының қатысуымен етті мал шаруашылығын дамыту стратегиясын айқындау.

**13.** 2023 жылғы 10 мамырға қарай бірыңғай мемлекеттік ақпараттық субсидиялау жүйесінің жұмыс істеуінің барлық техникалық қателіктерін жойып, 2023 жылғы 20 мамырға қарай АӨК-де мемлекеттік қолдаудың жүргізілген реформасын ескере отырып, субсидиялаудың барлық қағидалары қабылдасын.

*Сонымен қатар, депутаттардың сұрақтарына сапалы және толық жауаптар дайындау үшін уәкілетті органның атына тақырыптық комитет отырысының стенограммасын жолдаймыз. Жауаптарды Аграрлық мәселелер жөніндегі комитетке бірінші басшының қолымен ұсынуды сұраймыз.*